Søndag middag blev den 48-årig mand varetægtsfængslet i fire uger sigtet for grov vold, voldtægt og frihedsberøvelse. Ifølge Nordjyllands Politi blev kvinden holdt fanget i mandens lejlighed i Aalborg i cirka 10 timer, hvor overgrebene fandt sted. Flere naboer fortæller, at de har hørt hende råbe om hjælp. Ifølge kvindens forklaring til politiet var hun og den 48-årige mand til en fest sammen i byen. Efter festen gik de sammen hjem til manden, hvor stemningen pludselig skifter karakter. Manden tager kvælertag på kvinden, sparker hende over det meste af kroppen og gennemfører ifølge politiet en fuldbyrdet voldtægt. Mishandlingen i lejligheden står på fra midnat natten til lørdag og otte-10 timer frem. Kvinden anmeldte voldtægten lørdag eftermiddag. Manden blev anholdt på et værtshus i byen ved halv ni-tiden lørdag aften. Manden er i forvejen kendt af politiet for lignende forhold.

Opsummering:
En 51-årig kvinde er i op mod 10 timer blevet tilbageholdt, voldtaget og forsøgt kvalt i en lejlighed i det sydlige Aalborg.